U jezeru pronađeno mrtvo tijelo, policija istražuje slučaj

Mrtvo tijelo nepoznate osobe pronađeno je u jezeru u Međimurju, otkrila je u srijedu policija.

“Jučer, 26. ožujka oko 15:30 sati u akumulacijskom jezeru HE Čakovec kod Kuršanca, građanin je uočio mrtvo tijelo. Na mjesto događaja izašli su pripadnici JVP-a Čakovec koji su iz vode izvadili mrtvo tijelo.

Očevidom i mrtvozorničkim pregledom utvrđeno je da se radi o nepoznatom muškarcu, srednje životne dobi.

O pronalasku mrtvog tijela obaviještena je nadležna županijska državna odvjetnica koja je naložila obavljanje obdukcije kako bi se utvrdio točan uzrok smrti te identitet”, rekli su u policiji.

Objava U jezeru pronađeno mrtvo tijelo, policija istražuje slučaj pojavila se prvi puta na Danica.hr.