Prolaznik otkrio mrtvo tijelo u Dravi! Policija: Utvrdili smo identitet…

Mrtvo tijelo muške osobe pronađeno je u rukavcu rijeke Drave, otkrila je u ponedjeljak Policijska uprava.

Tijelo je još u subotu oko 14.20 sati u šumskom predjelu rukavca rijeke Drave, nedaleko Gornjeg Kuršanca, prolaznik primijetio u vodi te odmah obavijestio policiju.

Pripadnici JVP-a Čakovec mrtvo tijelo izvadili su iz dravskog rukavca te je odvezeno na obdukciju.

“Mrtvozorničkim pregledom utvrđeno je da se radi o 50-godišnjaku iz Varaždina, dok na tijelu nisu pronađeni tragovi nasilne smrti.

Tijelo je prevezeno u Županijsku bolnicu Čakovec, Odjel patologije, gdje će se obaviti sudska obdukcija.

O događaju je izviješteno nadležno državno odvjetništvo, dok se kriminalističko istraživanje nastavlja”, rekli su danas u čakovečkoj policiji.

Objava Prolaznik otkrio mrtvo tijelo u Dravi! Policija: Utvrdili smo identitet… pojavila se prvi puta na Danica.hr.