U automobilu na parkiralištu restorana pronađeno mrtvo tijelo mlađeg muškarca

Policija je potvrdila kako je jutros u automobilu, na parkiralištu koprivničkog restorana, pronađeno beživotno tijelo muške osobe.

Tijelo mlađe muške osobe pronašla je djelatnica restorana dok je jutros dolazila na posao. Prema neslužbenim informacijama, na tijelu nema vidljivih tragova nasilne smrti, a policija od jutra provodi kriminalističko istraživanje.

Više informacija bit će poznato nakon što policija obavi očevid na mjestu pronalaska i priopći o njegovim rezultatima. Prostor parkirališta na kojem je automobil, srebrna toyota, i dalje je ograđen policijskim trakama.

Objava U automobilu na parkiralištu restorana pronađeno mrtvo tijelo mlađeg muškarca pojavila se prvi puta na Danica.hr.