Mrtvo tijelo mladića pronađeno jutros na cesti! Policija na nogama

Muškarac (31) pronađen je rano jutros mrtav na cesti u mjestu Palešnik kod Garešnice.

Rano poslijepodne, nakon intenzivne potrage, pronađen je automobil kojim je pješak usmrćen.

“Brzim djelovanjem policije, terenskim provjerama, pronađeno je vozilo koje se dovodi u vezu s prometnom nesrećom. U tijeku je provođenje dokaznih i izvidnih radnji.

O rezultatima kriminalističkog istraživanja izvijestit ćemo po njegovu dovršetku”, priopćili su u nedjelju poslijepodne iz bjelovarske policije.

Ovo je prvi tekst koji smo jutros objavili:

“Postupali smo po dojavi “Centra 112” od 04,31 sati da “u Palešniku kod kbr. 146 na kolniku leži nepoznata osoba, te da izlazi hitna medicinska pomoć”.

Potvrdili smo navode dojave kojom prilikom je ekipa hitne mediciske pomoći konstatirala smrt muške osobe starosti 31 godinu.

Od 5 sati za sav promet zatvorena je državna cesta DC-45 te se promet odvija obilazno Veliki Zdenci-Ilovski Klokočevac-Tomašica-Kajgana- Zdenčac-Garešnicki Brestovac i obrnuto”, priopćili su u nedjelju ujutro iz bjelovarske policije.

Policija obavlja očevid, nakon čega će se više znati o smrti nesretnog mladića. Neslužbeno, sumnja se u nalet nepoznatnog vozila na pješaka na cesti.

Kako doznajemo, nepoznato je vozilo naletjelo na nesretnog mladića koji je hodao cestom, a vozač se nije zaustavljao, već je pobjegao s mjesta nesreće. Policija intenzivno traga za nepoznatim automobilom koji je usmrtio pješaka.

Prema našim informacijama, na cesti u mjestu Palešnik rano jutros poginuo je mladić M. K. (31) iz susjednog sela Hercegovca.

Objava Mrtvo tijelo mladića pronađeno jutros na cesti! Policija na nogama pojavila se prvi puta na Danica.hr.