Iza benzinske postaje pronađeno mrtvo tijelo muškarca!

Mrtvo tijelo muškarca pronađeno je kasno sinoć iza benzinske postaje blizu Avenije Većeslava Holjevca u Zagrebu.

Kako su u četvrtak otkrili iz policije, leš 47-godišnjeg muškarca pronašli su korisnici benzinske postaje u Ulici Baneki sinoć nešto prije 22.30 sati.

“Sinoć, 11. siječnja, u Novom Zagrebu u Ulici Baneki, iza benzinske postaje pronađeno je tijelo 47-godšnjaka.

Na tijelu nisu pronađeni tragovi koji bi upućivali da je smrt nastupila kao posljedica kaznenog djela. Tijelo je prevezeno u Zavod za sudsku medicinu i kriminalistiku”, rekli su kratko u Policijskoj upravi.

Objava Iza benzinske postaje pronađeno mrtvo tijelo muškarca! pojavila se prvi puta na Danica.hr.